שופטים – פרק א', פסוקים ט"ז-ל"ו
דגשים והערות:
· בני קיני חותן משה (פסוק ט"ז) – מי אשתו של משה? מי אביה? יתרו. נקרא בשבע שמות [יתר, יתרו, חבר, חובב, קיני, רעואל ופוטיאל]. בני בניו היו גרים ביריחו [="עיר התמרים"], העיר המלאה שפע דבש וכל טוב, ועזבו אותה לעבור לערד המדברית שם היה עתניאל בן קנז מלמד תורה בישיבה, שהיו מחבבים את התורה מאוד כמו יתרו אביהם (שעזב מעמדו הרם לטובת הצטרפות לישראל). היתה להם מסירות נפש מיוחדת.
· ויהי ה' את יהודה וכו' (פסוק י"ט) – ה' עזר לשבט יהודה בכיבושיו, אבל רק באזור ההר ולא באזור הבקעה שהיה שייך לשבט שמעון. כיון שהיה שם רכב ברזל, חיל שריון – לא הצליחו לכבוש את האזור.
· ואת היבוסי לא הורישו בני בנימין (פסוק כ"א) – כנ"ל, שירושלים היתה של בנימין ויהודה, וכבשו חלקה הגדול מלבד מחוז היבוסי המבוצר, שלא יכלו לכבשו בגלל הבטחת אברהם לאבימלך שלא תהיה מלחמה ביניהם עד הנין והנכד (בראשית כ"א), וכאן הנכד עדיין היה חי, ובימי דוד נכבש המקום כי הותרה השבועה. "עד היום הזה" – של כתיבת הספר על ידי שמואל הנביא.
· בית יוסף (פסוק כ"ב) – כמו שיהודה חבר לשמעון, כך חברו מנשה ואפרים [="גם הם"]. וזכו להיות השניים במעלה ולכבוש הכנענים בנחלתם אחרי יהודה.
· ויתירו (פסוק כ"ג) – וירגלו. מי קרא ללוז 'בית אל'? יעקב. להיזכר קצת...
· ויראו השומרים (פסוק כ"ד) – לא מצאו שער לעיר בכל החומה. אי אפשר להיכנס! כמו אגוז לוז, מוקפת מכל צדדיה. חיכו בסתר, מארב, עד שראו פתאום איש אחד צץ. תפסוהו ואמרו לו שיעשו עמו חסד אם יראה להם מבוא העיר.
· ויראם את מבוא העיר (פסוק כ"ה) – גילה להם ברמז על ידי אצבע (כי היתה שבועה חמורה שלא לגלות!) שנכנסים דרך עץ הלוז החלול למערה ודרכה לתוך העיר.
· ולא הוריש מנשה (פסוק כ"ז) – למרות שראו בני מנשה ובני אפרים שה' איתם [בכיבוש לוז], לבסוף התרשלו ולא כבשו מקומות מסוימים בנחלותיהם, וכן בשבטים נוספים התפשטה החולשה.
· [bookmark: _GoBack]ויואל הכנעני (פסוק כ"ז) – וירצה לשבת בארץ, כי לא מפריעים להם...
· ויהי כי חזק ישראל (פסוק כ"ח) – גם כשהיו חזקים היו רק דורשים מסים ולא כובשים.
· וילחצו האמורי וכו' (פסוקים ל"ד-ל"ה) – תחילה לחצו האמורי את בני דן שיהיו רק בהר ולא בעמק, ואחר כך החלו לעלות גם להר, ואז עזרו בני יוסף השכנים של דן ויחד גברו עליהם, אך גם אז רק נטלו מסים ולא כבשו ממש. ואף הגדירו גבול בין האמורי לבין דן – כעמים הכורתים ברית, וזה היה רע מאוד בעיני ה'. לכן שלח ה' מלאך להוכיחם (בפרק הבא) (מלבי"ם).



